
									                 St-49/2026-57      

REPUBLIKA HRVATSKA 			      
TRGOVAČKI SUD U PAZINU						
52000 PAZIN, Dršćevka 1 						       

       St-49/2026-57


Z A P I S N I K
(posebno ispitno ročište)

Održano 19. listopada 2026.
kod Trgovačkog suda u Pazinu, 
u stečajnom postupku nad dužnikom LOBO GASTRO d.o.o. u stečaju, Poreč, Turistička 4, OIB: 95795360679


OD SUDA PRISUTNI:
Adrijana Labinjan Skok, sutkinja 
Jasmina Matika, zapisničarka


Početak u 9:30 sati.


Utvrđuje se da su pristupili:
- stečajna upraviteljica Dubravka Stašić, u sudnici
- za stečajnog vjerovnika Republiku Hrvatsku, zamjenica ŽDO u Puli, Nevenka 
  Kovčalija, na daljinu
- za stečajnog vjerovnika IDEAL-COMMERCE d.o.o., zamjenica pun. Giulia Labinjan, 
  odvjetnica iz Pule, punomoć u spisu, u sudnici
- za stečajnog vjerovnika MUJKIĆ d.o.o. u stečaju, stečajna upraviteljica Iva Pinjuh 
  Stjepović, na daljinu 
- za stečajnog vjerovnika PLAVA LAGUNA d.d., pun. Ivan Raca, dipl. pravnik, 
  zaposlenik, u sudnici


Utvrđuje se da je poziv vjerovnicima za današnje dopunsko ispitno ročište javno priopćen i objavljen putem e-oglasne ploče 22. rujna 2026.

Prelazi se na ispitivanje tražbine:

2. MUJKIĆ d.o.o. u stečaju, Rovinj, Ulica 43. Istarske divizije 25A, OIB: 21279060538, prijavio je tražbinu u iznosu od 401.360,39 eura, s osnova ugovora; ugovora o zajmu, dokaza o uplati, obračuna, računa.

Stečajna upraviteljica izjavljuje da je tek jučer zaprimila elaborat procjene izvršenih radova od strane MUJKIĆ d.o.o., koji su predmet prijave tražbine. Stoga predlaže još jedan kraći rok kako bi tu procjenu mogla proučiti i potom se izjasniti o prijavi tražbine MUJKIĆ d.o.o. u stečaju. 

Također predlaže da stečajna upraviteljica MUJKIĆ d.o.o. u stečaju zatraži dopunu elaborata na način da se vještak očituje o ulaganjima koja se mogu odvojiti bez oštećenja objekta odnosno o onima koji su trajno povezani sa nekretninom, kao i o vrijednosti tih radova, kako je to bilo rečeno na prošlom ročištu. Također se predlaže da se vještak očituje je li obuhvatila procjenom i šank te staklenu vitrinu, koji su obuhvaćeni procjenom pokretnina, a koja procjena je dana na uvid vještaku Lani Čengija.

	Stečajna upraviteljica MUJKIĆ d.o.o. u stečaju izjavljuje da će zatražiti navedenu dopunu elaborata, jer je od vještaka bilo zatraženo da se očituje i o navedenom. Dopunu nije uspjela zatražiti s obzirom da je elaborat dobila jučer u popodnevnim satima.

Stečajni vjerovnik PLAVA LAGUNA d.d. ističe da se u procjeni ulaganja na listu 12 navodi kako se nalaz može dopuniti ako izvođač, pored ostalog, dostavi objašnjenje troškova iz ožujka do lipnja 2024., pa se predlaže da se vještak očituje je li eventualno u procjeni obuhvatila nekakve radove iz perioda od ožujka do lipnja 2024.


Sutkinja donosi 

r j e š e nj e

Zakazati će se posebno ispitno ročište nakon pribave dopune procjene ulaganja. 

Nastavlja se sa skupštinom vjerovnika.

	Sutkinja utvrđuje Dnevni red kako je određen zaključkom od 22. rujna 2026.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                           

	Dnevni red današnje Skupštine vjerovnika je:
	1. Donošenje odluke o načinu i uvjetima prodaje imovine stečajnog dužnika.
	2. Razno.

Prelazi se na točku 1. dnevnog reda:
Stečajna upraviteljica izjavljuje da s obzirom vlasnik poslovnog prostora PLAVA LAGUNA d.d. inzistira da se prostor isprazni od opreme, prema njihovom navodu, to mora biti najkasnije do 8. studenog 2026., stoga predlaže da se danas donese odluka o uvjetima i načinu unovčenja pokretnina, koje su procijenjene na iznos od 207.280,00 eura. Predlaže prodaju prikupljanjem pisanih ponuda pri čemu je početna cijena procijenjeni iznos od 207.280,00 eura.

Na upit stečajne upraviteljice da li je PLAVA LAGUNA d.d. voljna koordinirano oglašavati davanje u zakup poslovnog prostora sa prodajom pokretnina – opreme stečajnog dužnika, uz jasno razgraničenje što je u čijem vlasništvu.

Pun. PLAVA LAGUNA d.d. izjavljuje da zahtijeva poštivanje ugovora na način da se odvojiva oprema iznese iz poslovnog prostora do 8.12.2026., sukladno odredbama Ugovora o zakupu kojima je regulirano postupanje zakupnika nakon prestanka ugovora.

Skupština vjerovnika, koju čine vjerovnici koji su prisutni na današnjem ročištu, jednoglasno prihvaćaju prijedlog stečajne upraviteljice te donose odluku da se pokretnine – oprema izlože prodaji prikupljanjem pisanih ponuda po početnoj cijeni koju čini procijenjeni iznos od 207.280,00 eura.

Prelazi se na točku 2. dnevnog reda:
Nema navoda.


	S obzirom da se ročište održava i na daljinu, prisutni na daljinu potvrđuju da su tijek sastava zapisnika pratili putem zvučnika i putem ekrana na svojim računalima te da nemaju prigovora na sastav zapisnika koji neće potpisivati a objaviti će se na e-Oglasnoj ploči.


Dovršeno u 10:35 sati.

